Vrede-plaasaanval: Tweede verdagte vas | Maroela Media
Vrede-plaasaanval: Tweede verdagte vas
Die Kritzinger-egpaar (middel) saam met hul twee kinders, dié se gades en hul vier kleinkinders. Foto: Verskaf
'n Tweede verdagte is in hegtenis geneem in verband met Sondag se aanval op Johannes (70) en Rita (68) Kritzinger op hul plaas naby Vrede.
Kol. Motantsi Makhele, woordvoerder van die polisie, het gesê die tweede verdagte is Woensdagmiddag in Ladysmith in hegtenis geneem, op dieselfde dag dat die ander verdagte in die periodieke hof in Vrede verskyn het.
Volgens Makhele het Paul May Zulu (39), wat Sondagaand in hegtenis geneem is, Woensdag in die hof verskyn en is die saak tot 20 Julie uitgestel om hom die geleentheid te gee om regsverteenwoordiging te kry. Hy bly in aanhouding.
Makhele het gesê daar is op 'n .38 Special-rewolwer beslag gelê tydens die inhegtenisneming van die tweede verdagte, 'n 30-jarige man. Die rewolwer is vermoedelik die vuurwapen wat tydens die aanval gebruik is. Lt.genl. Thabethe Mpembe, polisiekommissaris in die Vrystaat, het die ondersoekspan geloof vir hul harde werk.
Maroela Media het Woensdag berig dat die Kritzinger-egpaar albei Dinsdagaand geopereer is. Twee verdagtes het die egpaar glo Sondag helder oordag by hul huis ingewag nadat hulle by die kerk was.
Klik hier vir alle vorige berigte oor die Vrede-plaasaanval op Maroela Media.
Vier staatsamptenare in hof oor 'lisensiebedrog'
Polisiekonstabel in hof oor wapens, ammunisie
Uitstekende werk deur die polisie. Mag altwee hierdie moordenaars nooit weer die buitewereld sien nie . Skuim.